Oʻzbekiston Respublikasi Prezidentining ayrim hujjatlariga respublika va mahalliy ijro etuvchi hokimiyat organlarining shtat birliklari sonini tartibga solishga qaratilgan oʻzgartirish va qoʻshimchalar kiritish toʻgʻrisida
(decree, 2024-10-22)

Yangi Oʻzbekiston maʼmuriy islohotlarini amalga oshirish va zamonaviy talablarga javob beradigan ixcham davlat boshqaruvi tizimini shakllantirish doirasida respublika va mahalliy ijro etuvchi hokimiyat organlarining shtat birliklari sonini tartibga solish, shu jumladan iqtisodiy kompleks tarkibiga kiruvchi vazirlik va idoralarda boshqaruv samaradorligini yanada oshirish orqali rahbar oʻrinbosarlari sonini qisqartirish maqsadida: 1. Oʻzbekiston Respublikasi Prezidentining ilovaga muvofiq ayrim hujjatlariga quyidagilarni nazarda tutuvchi oʻzgartirish va qoʻshimchalar kiritilsin: ayrim respublika va mahalliy ijro etuvchi hokimiyat organlarining shtat birliklari sonini muvofiqlashtirish; iqtisodiy kompleks tarkibiga kiruvchi vazirlik va idoralarning rahbar oʻrinbosarlari sonini qisqartirish. 2. Mazkur Farmonning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2023-yil 25-yanvardagi “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida”gi PF-14-son Farmonida: a) 8-bandda: quyidagi mazmundagi beshinchi xatboshi bilan toʻldirilsin: “Vazirlik va idoralar uchun belgilangan Yagona tarif setkasi boʻyicha mehnatga haq toʻlashning tasdiqlangan razryadlariga muvofiq xodimlarning lavozim maoshiga nisbatan qoʻllaniladigan oshirish koeffitsiyentlari faqat boshqaruv va ishlab chiqarish xodimlariga nisbatan tatbiq etiladi”; beshinchi — yettinchi xatboshilar tegishincha oltinchi — sakkizinchi xatboshilar deb hisoblansin; b) 1-ilova quyidagi tahrirda bayon etilsin: v) 2-ilova quyidagi tahrirda bayon etilsin: g) 2a-ilova quyidagi tahrirda bayon etilsin: d) 3-ilova I boʻlimining izohlar qismida: “d” kichik banddagi “markaziy apparati xodimlari” soʻzlari “markaziy apparati va uning hududiy boʻlinmalari xodimlari” soʻzlari bilan almashtirilsin; “e” kichik band quyidagi tahrirda bayon etilsin: “e) mutaxassislar uchun mehnatga haq toʻlash razryadlari yetakchi mutaxassislar uchun belgilangan mehnatga haq toʻlash razryadlaridan bir pogʻona past miqdorda, shuningdek, boshqarma boshliqlari uchun mehnatga haq toʻlash razryadlari boʻlim boshliqlari uchun belgilangan mehnatga haq toʻlash razryadlaridan, departament boshliqlari uchun esa boshqarma boshliqlari uchun belgilangan mehnatga haq toʻlash razryadlaridan bir pogʻona yuqori miqdorda qoʻllaniladi”; quyidagi mazmundagi “j” va “z” kichik bandlar bilan toʻldirilsin: “j) departament boshligʻining birinchi oʻrinbosari uchun mehnatga haq toʻlash razryadlari departament boshligʻi uchun belgilangan mehnatga haq toʻlash razryadlaridan 3 foiz kam miqdorda belgilanadi; z) jadvalda keltirilgan lavozimlarga boshqa nomdagi lavozimlarni tenglashtirish Oʻzbekiston Respublikasi Kambagʻallikni qisqartirish va bandlik vazirligi hamda Iqtisodiyot va moliya vazirligi bilan kelishilgan holda amalga oshiriladi”. 2. Oʻzbekiston Respublikasi Prezidentining 2016-yil 22-dekabrdagi “Mahalliy ijroiya hokimiyati organlari faoliyatini yanada takomillashtirish toʻgʻrisida”gi PQ-2691-son qarorida: a) 1-ilova quyidagi tahrirda bayon etilsin: b) 3 — 3g-ilovalar quyidagi tahrirda bayon etilsin: